  Туспуктэм: Григорий Фомин Майя Бывальцева 26-тӥ толсуре Удмуртиын пильмо луоз, уйин кема лымыялоз, нуназе дырын-дырын ӧжыт лымы усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин лымшор палась секундскын 8-13 метре пельтоз, нуназе – лымшор но шундыпуксён вискысь секундскын 5-10 метре. Омырын уйин но нуназе -2…-7 градус возиськоз. Сюрес вылын йӧвалег, уйин лымы пельтэмъёс, лымы вӧлдэт. Омыр зӥбет луло узвесь юбоя 728 миллиметр луоз, омырлэн мускытлыкез – 86 процент. Тодэ вайытом, улосвыл Гидрометцентр ивортэмъя, арня ӵоже пумен кезьытскоз. Тегъёс: куазь Удмуртия  